345 
MÉMOIRES OU RAPPORTS INÉDITS. 
mes et reniemens du nom de Dieu tant communs aujourd’huy et si 
excécrables qu’il est orreur de les ouyr; en quoy la pluspart des gen- 
tilzhommes de ce temps s’est telement habitué (bien qu’elle deubt 
servir de tout exemple de vertu), qu’il semble à plusieurs ne pouvoir 
estre réputés gentilzhommes, s’ils ne renyent Dieu à chasque mot; à 
l’exemple desquelles soldatz et aultre menu populaire s’est telement 
laissé aller à ce vice, joinct la négligence des officiers à l'observation 
et entretenement des édictz faictz sur ce, qu’il n’y a aujourd’huy 
royaume en la chrestianté plus desbordé en ceste faulte que la France; 
qui peult bien estre une des principales occasions dont Dieu s’irrite 
contre nous, pour punir ce royaume de la façon que nous voyons. 
Les principaulx recogneuz et remarqués qui portent les armes con¬ 
tre le Roy en ce diocèse ou èz environs, sont les sieurs de Gindanes, 
puisné de la maison deCastelren, de Raissac et du Vilar, tous pouvres 
gentilshommes de deux à troys cens livres de rente pour le plus, qui 
sont dans Allet ou Montlaur; quant aux aultres qui ne sont gentils¬ 
hommes et portent tiltre de capitaine, sont deux frères du lieu de 
Mailhac, paysans, nommés Mobiliers sive Turennes, le capitaine 
Masamet, mareschal, lesquelz sont dans Bizan, autre nommé capi¬ 
taine Former dict Poltron, serrurier, aultre nommé capitaine Beulai- 
gue, prebtre renyé, lequel ayant longuement commandé une compai- 
gnie pour le service du Roy, et après avoir faict infinis maulx, s’est 
rangé avec sa compaignie du cousté des ennemys ; aultant en a faict 
un nommé capitaine Fabre, paysant de Sainct Pol de Fenolhèdes ; 
tous lesquelz sont à présent par les montaignes de la haulte Cor¬ 
bière, frontière d’Espaigne, y ayant occupé plusieurs lieux, et tenans 
vie de bandolliers, en contraignant les villaiges des environs de leur 
contribuer. 
Que la pluspart aussi des soldatz des compaignies levées par Mon¬ 
seigneur le Mareschal èz pays de Provence, Languedoc et Daulphiné, 
sont huguenaulx, ne fréquantant jamais les églises; mengent cher en 
tous temps et sans nécessité; et, qui plus est, se vont rendre tous les 
jours à grosses troupes par devers l’ennemy, et font après plus de 
maulx aux catholicques que ne faisoyent auparavant les aultres. 
Que les capitaines desdites compaignies, pour estre jeunes, de peu 
d’experiance et de scavoir, ne sont craints, révérés, ny respectés de 
leurs soldatz; ains les tollérent, et leurs dissolutions, estans plus 
desbordés qu’eulx mesmes; dont advient qu’il n’v a plus de ordre ne 
discipline militaire, et que le peuple est tant foullé et mangé par la 
gendarmerie. 
Car, en premier lieu, il n’y a compaignie ou n’y ayt aultant de 
raguachons comme de soldatz, et quelquefoys un g bon nombre de 
putains, avec grand attirai de chevaulx, asnes et muletz; de sorte 
qu’une compaignie de cinquante hommes à pied rentrant en ung lieu 
porte plus de despense aujourd’huy en ung jour que ne faisoyt le 
temps passé une de deux cens hommes en quatre. 
Joinct qu’ilz ne deslogent jamais d’ung lieu que despuys le capi¬ 
taine jusques au moindre soldat n’ayent rançonné leurs hostes tant 
en général qu’en particulier, après leur avoir consommé desmesuré- 
